Aarhuus Stifts-Tidende, 1832-04-05
J Aalborg Avis læstes nylig et indsendt Stykke i Anledning af hvad Oberst v. Tscherning forleden havde skrevet om Provindsialstænderne i Jylland, hvoraf her meddeles følgende Brudstykker: Hr. Oberst Ticherning siger, at Jyden ei bør have særskildte Provindsial=Stænder, fordi han vil have et andet Toldvæsen indført, dette tilstaaer jeg er sandt, men det er ogsaa sandt, at han har dette Ønske tilfælleds med Beboerne i alle cultiverede Lande, de nordamerikanske Fristater kanskee undtagne; men maaskee confunderer Hr. Obersten Consumtions væsenet med Toldvæsenet, da har han mere Ret. Denne, af saamange indlysende Grunde forhadte Skat, eller maaskee rettere forhadte Maade hvorpaa den hæves, ønsker enhver Jyde af Hjertet hævet, men ogsaa Sjællænderen og Fyenboen siger vist Amen dertil. At Jyden fortrinlig ønsker fri Brændeviinsbrænding, dertil er han bleven ledet af Opsynet selv, som skulle have forhindret saadant; thi havde dette været, hvad det burde have været, ville den ulovlige Production aldrig have taget saadan Overhaand, hvorunder Kjøbstæderne lide saa meget. Et talende Beviis for, at et virksomt Opsyn kan udrette meget, haves i denne Tid. Toldvæsenet i Sæbye skal, for gandske nylig, paa egen Haand, aldeles uden Beskyttelse, have foretaget Jnqvisition paa Landet efter utilladelige Brænderier, og confiskeret paa 4 forskjellige Steder. Fortfare disse med lignende Jver at opfylde denne deres ei uvigtige Pligt, og andre Told steder ville følge deres Exempel, vil snart Brænderierne ophøre overalt paa Landet. - Ved det at Jylland fik en særskildt Stændeforfatning ville maaskee vi stakkels Jyders almindelige Ønske, om Opfyldelsen af det os givne Løfte om Filial-Bankers Oprettelse, snarere realiseres. Et Gode, der, hvis det havde været skeet for længere Tid siden, vilde have reddet mange Familier fra Undergang, der nu, af Mangel paa Pengelaan, have seet sig nødsagede til at lade deres Eiendomme realisere til ødelæggende Priser." - Hr. Obersten synes for Resten ingen Ven at være af Jyderne, hvis Land han siger at have bereist, naar han antager det som nogen Mulighed, at Jylland ville kunne, som Kielerne, engang med Tiden ansee sig som ikke henhørende til Danmark. Mindst ville vel Jylland combinere sig med Hertugdømmene. Greverne Johans og Geerts Fremfærd mod Jylland mindes endnu, dertil kommer, at disse, endog den Dag i Dag er, hæve sig altfor meget over os stakkels Jyder.""Jylland bør vel have særskildte Stænder, thi man kan dog ei nægte Sandheden af Professor Sibberne Yttringer, at Jylland længe nok har været regieret fra Kjøbenhavn, ved Mænd, der kun grumme lidet kjendte dets sande Forfatning. Jylland er tildeels med sine ringere Jorder og sit ei saa fordeelagtige Clima høiere skyldsat end Sjælland; omkring Kjøbenhavn haves 8 Tdr. Land til 1 Td. Hartkorn, da derimod i Øster Hanherred skal gives Steder der ei have stort mere end 3 Tdr. Land, ligeledes finder omtrent det samme Forhold Sted i den midterste Deel af Kjær Herred og muligt flere Steder; hvortil nytter et stort Stykke Overdrev naar faadant enten er oversvømmet med Vand den meste Tid af Aaret, eller bestaaer af Gruus eller Flyvesand, tyndt bevoxet med kort Lyng? Hartkornet er, endog som det er, meere ligelig fordeelt paa Eiendommene i Sjælland end i Jylland. Landmaalerne have ved Parcelleringer af større Eiendomme nær Hovedstaden, som er Sædet for alle Regjerings=Collegierne, ei turdet begaae de Rænker, som saa ofte begaaes paa Steder, saa langt fjernet fra disse som Jylland. Jeg siger Rænker, thi hvorledes kan det vel være rigtigt, at en Parcel-Gaard, Skalborg, i Nærheden af Aalborg, med et Areal af 170 Tdr. Land, kun er skyldsat til 9 Skpr. Hartkorn (vide en Annonce i Aalborg Avis No. 28). Omtrent lignende Exempler gives hyppig i Hjørring Amt, saaveved adsplittede Herre, som Bøndergaarde. Den sjællandske Landmand har mange Resoureer, som den jydske gandske mangler, han kan afsætte sine Producter til høiere Priser i det alt opslugende Kjøbenhavn og til alle Tider mod rede Penge, det kan Juden ikke, og det er ham til stor Fortræd."Et meget pludseligt Dødsfald er atter indtruffet i Hovedstaden. En Viinhandler, som var buden i et Selskab paa Skydebanen, følte sig upasselig derude, to hjem og uden egentligen at være ordentlig syg, døde han om Natten, idet han kom op fra Gaarden, da han faldt om paa Gulvet uden at give videre Livstegn fra sig.